Yari 1750a

La yari 1750a esis yardeko komencinta ye la 1ma di januaro 1750 e fininta ye la 31ma di decembro 1759. Dum ca yardeko, la habitantaro di la Tero esis cirkume  personi, di qui  habitis Afrika e  habitis Azia. Dum ca yardeko, artala movado baroko finis.

Dum ta epoko eventis, inter altri:

1750
 13ma di januaro - Kontrato di Madrid inter Hispana imperio e Portugal establisas nova frontieri inter teritorii Hispana e Portugalana en Sud-Amerika. Portugalani recevas plu multa teritorii kam en olima Kontrato di Tordesillas.
 24ma di januaro - Granda incendio en Istanbul destruktas 10 mil domi.
 15ma di februaro - Pos ke Hispania e Portugal paktis ke fluvio Uruguay esus la frontiero inter lia teritorii en Sud-Amerika, lokala guberniestro Hispana imperas l'evakuo di sep Jezuita misioni en San Angel, San Nicolas, San Luis, San Lorenzo, San Miguel, San Juan e San Borja.
 14ma di aprilo - Grupo di sklavi qui transportabis ad Amerika revoltas e sucese prenas kontrolo di Britaniana sklavo-transportero Snow Ann. Li pose retroduktas la navo a la nuna rivo di Gabon, ube omna sklavi liberigesas.
 31ma di julio - José la 1ma divenas rejulo di Portugal pos la morto di lua patro João la 5ma.
 5ma di oktobro - Segun pakto signatita en Madrid ca dio, Hispania e Britania signatas pakto eliminanta tempale militado en lia kolonii en Nord- e Sud-Amerika.Max Savelle, Empires to Nations: Expansion in America, 1713-1824 (University of Minnesota Press, 1974) p131
 11ma di julio - Halifax, Nova-Skotia, destruktesas preske komplete da fairo.
 11ma di novembro - Tumulti komencas en Lāsà pos mortigo dil suvereno di Tibet.

1751
 18ma di januaro - Pos sedicii en Lāsà, Chiniana generalo Ban Di invadas Tibet, quo divenos vasalo-stato dil imperiestro Qianlong.
 25ma di marto - Adolf Fredrik divenas rejulo di Suedia.
 19ma di aprilo - Imperiestro Qianlong vizitas Nanjing unesmafoye.
 27ma di mayo - En Britania on imperas ke la yari komencos ye la 1ma di januaro. Til lore yaro komencis ye la 25ma di marto (printempala equinoxo).
 Publikigo dil granda enciklopedio 35-partala komencas en Francia.
 Angla Robert Clive konquestas Arkot en India. To esas signifikanta turno-punto en konkurso inter Britania e Francia pri la domeno super India.

1752
 1ma di januaro - En Unionita Rejio, unesmafoye to esas l'unesma dio dil yaro.
 31ma di julio - En Wien, Austria l'unesma zoo* publika (Tiergarten Schönbrunn) inauguresas.
 2ma di septembro -  - Britania e Britanian imperio adoptas Gregoriala kalendario, remplasigante la Juliala kalendario. La sequanta dio a la 2ma di septembro esas la 14ma di septembro.
 Ahmad Durrani, shaho di Afganistan, atakas India.

1753
 1ma di marto - Suedia adoptas Gregoriala kalendario, e saltas la difero di 11 dii lore existanta inter la du. Pro to, pos la 17ma di februaro 1753 sequas nemediate la 1ma di marto.
 7ma di junio - Britaniana Muzeo establisesas en London.

1754
 Konkordato di Vatikano donas a Hispan eklezio nedependo de Roma.
 Milito inter Francia e Britania eventas en Nord-Amerika, til 1763.

1755
 1ma di novembro - Portugal subisas ter-tremo qua produktas granda destrukti en Lisboa. La ter-tremo duras kelka minuti, e produktas fairi en la urbo. Ondego sequas pos 40 minuti. Cirkume 30.000 o mem 70.000 de la 200.000 habitanti di Lisboa perisas, e 85 procent de la strukturi di Lisboa destruktesas. Multa homi mortas altra-loke en Portugal, Hispania e Maroko. Preske omna kirki en Lisboa destruktesas.
 En Korsika, fondesas republiko kun demokrata konstituco, qua duros dum 14 yari.
 Koloniala milito inter Francia e Britania komencas en Amerika.
 Maristi portas variolo a Kaapstad, sudal Afrika. La morbo expansos rapide a regioni doplanda e mortigos aborijeni.
 Ahmad Durrani, shaho di Afganistan, konquestas Lahore e spolias Delhi en India.

1756
 27ma di januaro - Wolfgang Amadeus Mozart naskas.
 12ma di aprilo - Sep-yara milito: Francia invadas Minorka, lor sub Britana okupado.
 18ma di mayo - Sep-yara milito formale komencas, pos Britania deklarar milito kontre Francia.
 14ma di agosto - Sep-yara milito: Franca trupi kaptas Fort Oswego.

1757
 2ma di januaro - Sep-yara milito: Britaniani kaptas Kalcutta (nun Kolkata, en India).
 13ma di februaro 1755 - En Java, sultanio Maratan dividesas en du.
 6ma di mayo - Sep-yara milito: en la Batalio di Praha, Friedrich la 2ma di Prusia vinkas Austria e komencas asiejar l'urbo.
 18ma di junio - Sep-yara milito: Austriani komandita da Joseph von Daun vinkas la trupi di Friedrich la 2ma di Prusia en la Batalio di Kolín. Prusi abandonas Bohemia.
 26ma di junio - Sep-yara milito: Francia vinkas la Batalio di Hastenbeck, kontre trupi de Britania e de la provinco di Hannover (lor unionita a Britania).
 5ma di decembro - Che batalio di Leuthen, Prusiani vinkas Austriani.

1758
 4ma di februaro - Francisco Xavier de Mendonça Furtado fondas Macapá, an la nordo di Brazilia.
 23ma di junio - Sep-yara milito: Britaniani vinkas Franci en la batalio di Krefeld.
 6ma di julio - Klemens la 13ma divenas papo.
 François Quesnay, mediko dil rejo Louis la 15ma di Francia, publikigas libro qua emfazas fiziokratismo, to esas, l'importo di agrokultivo en l'ekonomio (komparez merkantilismo).
 En Japonia, Aoki Konyo, edukita Japoniano, kompletigas Nederlandana-Japoniana vortaro.

1759
 19ma di januaro - Portugal konfiskas la proprieti del jezuiti en Brazilia.
 12ma di julio - Sep-yara milito: Britaniani atakas Québec per kanoni.
 13ma di septembro - Generalo James Wolfe vinkas Franci che unesma batalio di Quebec.
 Septembro - Portugal deportas jezuiti vers Papala Stati.
 25ma di novembro - Ter-tremo frapas Mediteraneo, destruktas Beirut e Damaskus, e produktas  til  morti.

 Referi